–Այս տարի ավելի քիչ են հայտերը։ Այո, դա պայմանավորված է նրանով, որ նախորդ տարվանից շատ քննարկվեց Լիլիի արտաքինը, ինտելեկտը։ Շատ քարկոծեցին նրան։ Բոլոր աղջիկներն են երազում լինել արքայադուստր, հայտնվել նման բեմում, սակայն այդ ամենը խանգարում է նրանց մասնակցել` մտավախություն ունեն, որ իրենք էլ կարժանանան նույն իրավիճակին։ Ի վերջո, ոչ ոք ապահովագրված չէ, որ ամեն ինչ այնքան լավ կանի, իր արտաքինն այնքան կհավանեն, որ բարի կգտնվեն և միայն լավը կխոսեն։